
Nakon održavanja protestnog skupa „Pravda za Iliju Jurišića“

Zahvalnost 
Fondacije Istina Pravda Pomirenje

Kao organizator protestnog skupa „Pravda za Iliju Jurišića“ Fondacija Istina Pravda Pomirenje izražava svoju zahvalnost svim građanima koji su svojim prisustvom, na dostojanstven način,  i bez obzira na loše vremenske prilike, izrazili svoje nezadovoljstvo spram sramne presude izrečene našem sugrađaninu Iliji Jurišiću.

Posebnu zahvalnost dugujemo:

* Opštini Tuzla jer je obezbijedila finansijsku i drugu logističku podršku realizaciji ovog  skupa;
*Srpskom građanskom vijeću, Društvu „Josip Broz Tito“, Koorodinaciji boračkih organizacija Opštine Tuzla, predstavnicima zakonodavne i izvršne vlasti Opštine Tuzla i Tuzlanskog kantona čiji su predstavnici govorili na protestnom skupu kao i rukovodocima odbrane grada u periodu 1992-1995. gospodi Selimu Bešlagiću, Meši Bajriću i uglednom bosanskohercegovačkom novinaru Senadu Pečaninu; 

*Sindikatima i boračkim organizacijama Rudnika „Kreka“, Termoelektrane „Tuzla“, Rudnika soli Tušanj, Tehnograd-compani  kao i brojnim  javnim i privatnim preduzećima koja su omogučila svojim uposlenicima prisustvo protestnom skupu;
*Svim mjesnim zajednicama Opštine Tuzle čiji su građani organizovano došli na protetsni skup; 

* Rektoratu Univerzitetu u Tuzli koji je javnim pozivom uposlenicima i studentima podržao protestni skup „Pravda za Ilija Jurišića

* Štamparijama „Printcom“ i „Harfograf“ jer su besplatno uradili plakate i letke;
* Domu mladih Tuzla za besplatno postavljanje bine;
* Klubu mladih „Palma“ za besplatno korištenje ozvučenja; 
* Firmi LFM za besplatno korištenje „Lajavca“

* Firmi Space sound system 
*Ministarstvu unutrašnjih poslova za angažman da skup protekne u najboljem redu;
* Aero klubu Tuzla za besplatne letove; 

* Radio Tuzli za besplatnu izradi džingla;
* Televiziji Tuzlanskog kantona za besplatnu izradu tv telopa;
* Federalnoj televizji, Televiziji Tuzla i TV Slon za besplatno emitovanju telopa;
* Oslobođenju jer je besplatno ustupilo svoj marketinški prostor za animaciju građana da sudjeluju na ovom skupu;
* Radiju Slobodna Evropa jer je dio svog marketinškog prostora takođe ustupio promociji protestnog skupa „Pravda za Iliju Jurišića“;
* Portalu „Tuzlarije. net“ jer je permanentno pratio sve pripreme oko realizacije ovog projekta animirajući javnost i servisirajući druge portale kao što su beogradske „e-novine“;
* Beogradskom portalu „E-novine „ jer je izvještavanjem o protestnom skupu „Pravda za Iliju Jurišića“ omogučio i dijelu srpske javnosti da spozna suštinu problema;
* Gradskom i prigradskom saobraćaju i tuzlanskim taksistima jer su tog dana besplatno prevozili građane; 
* Firmi „Babilon“ jer je besplatno uradila ramove za transparente;
* Bit-centru Tuzla jer je besplatno ustupio svoj prostor za funkcionisanje press-centra protestnog skupa;
* Radio stanicama širom  BiH jer su besplatnim emitovanjem džingla dale nemjerljiv doprinos organizaciji skupa;
* Opštinskim odborima SDA, SDP-a i Liberalnim demokratama Tuzle koji su javnim oglašavanjem izrazili podršku ovom skupu i pozvali građane da na njemu sudjeluju;
* Aktivistima nevladinih organizacija, kao i pojedincima koji su nam pomogli u realizaciji protestnog skupa „Pravda za Iliju Jurišića“;
* Radnicima JKP „Komunalac“ jer su veoma brzo, nakon održavanja protestnog skupa “Pravda za Iliju Jurišića“, Trgu slobode vratili sjaj kojeg inače ima.
Zahvaljujući svima Tuzla je tako  pokazala da će istrajati u odbrani istine, vlastitog dostojanstva, ali i dostojanstva svog građanina,  nevino osuđenog Ilije Jurišića.

Zbog transparentnosti, Fondacija Istina Pravda Pomirenje će u kratkom roku  javnosti staviti na uvid finansijski izvještaj cijelog projekta.


Još jednom, hvala svima!

S poštovanjem








Sinan Alić, predsjednik

